***(Szervezet fejléces papírja)***

**Gottgeisl Rita**

**könyvvizsgáló részére**

**REKONTÓ Kft**

**Budapest, 2025. május 05.**

A jelen teljességi nyilatkozat a Filmjus Alapítvány 1092 Budapest, Ráday utca 31. („a Szervezet”)**2024. december 31-i** egyszerűsített éves beszámolójának (a mérleg, az eredménykimutatás, a közhasznúsági jelentés és a kiegészítő melléklet együtt: „a civil szervezet beszámolója”) Önök által elvégzett könyvvizsgálatával kapcsolatosan készült, amely könyvvizsgálatnak az a célja, hogy véleményt nyilvánítson arról, hogy a civil szervezet beszámolója megbízható és valós képet ad, és összhangban áll a következő jogszabályokkal:

* a 2000. évi C. törvény ("a Számviteli törvény")
* a 2011. CLXXV törvény („a Civil törvény”)
* a 479/2016 (XII.28.) Korm. rendelet („az egyéb szervezetek sajátos beszámolókészítéséről”)

A könyvvizsgálat során ellenőrizni kell az éves beszámoló és a kapcsolódó közhasznúsági jelentés adatainak összhangját, kapcsolatát is

Elvégezve mindazt az információkérést, amelyet szükségesnek tartottunk a nyilatkozatunk megadásához legjobb tudomásunk és meggyőződésünk szerint megerősítjük az alábbiakat:

**A civil szervezet beszámolója**

1. Tisztában vagyunk azzal, hogy a könyvvizsgálatot azzal az alapfeltételezéssel végzik, hogy a vezetéssel és az irányítással megbízott személyek elismerték és értik, hogy felelősséggel tartoznak a civil szervezet beszámolójának a vonatkozó pénzügyi beszámolási keretelvekkel összhangban történő elkészítéséért, beleértve, ahol releváns, azok valós bemutatását.
2. Felelősségünk az olyan belső kontroll kialakítása és működtetése, amelyet a vezetéssel és az irányítással megbízott személyek szükségesnek határoznak meg ahhoz, hogy lehetővé tegye a civil szervezet számára olyan beszámoló készítését, amely nem tartalmaz akár csalásból, akár hibából eredő lényeges hibás állítást.
3. Teljesítettük a könyvvizsgálati megbízási szerződésben rögzített kötelezettségeinket, amelynek megfelelően a mi felelősségünk volt a civil szervezet beszámolójának a Számviteli törvénnyel és az egyéb vonatkozó előírásokkal összhangban történő elkészítése és bemutatása, valamint meggyőződésünk, hogy a civil szervezet beszámolója megbízható és valós képet ad a szervezet vagyoni, pénzügyi és jövedelmi helyzetéről.
4. Megerősítjük, hogy a számviteli becslések készítése során az általunk alkalmazott jelentős feltételezések észszerűek.
5. Elvégeztünk minden olyan módosítást, amely a mérleg fordulónapja utáni időszakban történt események miatt a civil szervezet beszámolója tekintetében kiigazítást igényelt.
6. Megerősítjük, hogy a civil szervezet beszámolójában szereplő nem helyesbített hibás állítások hatása nem lényeges sem egyedileg, sem összességében, a civil szervezet beszámolója egészére nézve. Az elszámolásokban maradó feltárt, nem jelentős, de ki nem javított hibák egyeztetésének és javításának felelőssége a vezetést terheli.
7. A tagok, a vezetés ellenőrzési rendszere megfelelően kezeli a csalás, hamisítás kockázatát.
8. Nincs tudomásunk egyéb bárminemű lényeges tartozásról vagy követelésről, amely jelentősen befolyásolná a Szervezet pénzügyi helyzetét.
9. Nincsenek a Szervezettel szemben olyan nem érvényesített igények, amik az ügyvédünk véleménye szerint érvényesíthetők lennének.
10. A számviteli nyilvántartás, ami a pénzügyi információ alapja, pontosan és megbízhatóan, megfelelő részletességgel tükrözi Szervezetünk gazdasági eseményeit.
11. A Szervezetünk megfelelő jogcímmel rendelkezik valamennyi tulajdonában lévő eszköz felett, azokat a közölt jelzálogon kívül egyéb zálog nem terheli.
12. Szerződéseink mindazon szempontjainak eleget tettünk, melyek nem teljesítés esetén lényegesen befolyásolnák a civil szervezet beszámolóját.
13. A Számviteli és a Civil törvénnyel összhangban szerepeltettük a kiegészítő mellékletben a kapott támogatások felhasználását, azonosan a támogatók részére történő elszámolással és a szakmai beszámolóval

**A rendelkezésre bocsátott információ**

1. Megadtuk Önöknek az alábbiakat:

* valamennyi információt, például nyilvántartásokat és dokumentumokat, valamint egyéb bizonylatokat, amelyek relevánsak a civil szervezet beszámolója elkészítése és bemutatása szempontjából
* a további információkat, amelyeket kértek tőlünk, valamint
* a kapcsolat felvételének lehetőségét a szervezet valamennyi képviselőjével, alkalmazottjával

1. Valamennyi gazdasági esemény rögzítése megtörtént a számviteli nyilvántartásokban, és azokat a civil szervezet beszámolója tükrözi.
2. Közöltük Önökkel, hogy megítélésünk szerint mekkora annak kockázata, hogy a civil szervezet beszámolója csalás következtében lényeges hibás állításokat tartalmaznak.
3. Közöltük Önökkel a Szervezetet érintő, az alábbiakban felsoroltak részvételével elkövetett csalással vagy vélt csalással kapcsolatos valamennyi információt, amelyről tudomásunk van:

* vezetés
* a belső ellenőrzésben fontos szerepet játszó munkatársak, vagy
* mások, akik esetében a csalásnak lényeges hatása lehetett a civil szervezet beszámolójára.

1. Közöltünk Önökkel minden információt bármely, a Szervezet kimutatásait érintő, a munkavállalók, korábbi munkavállalók, elemzők, szabályozók vagy mások által tett, csalásra vagy vélt csalásra vonatkozó állításról.
2. Közöltünk Önökkel minden ismert törvényi és szabályozási meg nem felelést vagy vélt meg nem felelést, amelynek hatásait figyelembe kell venni a civil szervezet beszámolója elkészítésekor.
3. Közöltük Önökkel, hogy melyek a Szervezet kapcsolt felei, valamint mindazokat a kapcsolt felek közti viszonyokat és ügyleteket, amelyekről tudomásunk van.
4. Közöltük Önökkel a belső ellenőrzés minden hiányosságát, amelyekről tudomásunk van.
5. Minden információt az Önök rendelkezésére bocsátottunk a támogatókkal, az együttműködő partnerekkel, a pénzintézetekkel kötött megállapodásokról, beleértve a pénzeszközök egyenlegével kapcsolatos korlátozásokat, a hitelkeretet vagy hasonló megállapodásokat;
6. Közöltük Önökkel az összes, mind az általunk, mind az ellenünk indított peres eljárásokban érintett felek nevét, a per tárgyát, a perelt összeg nagyságát, illetve a közeljövőben várhatóan felmerülő peres ügyeket. Ezek megbízhatóan megbecsülhető hatásait elszámoltuk és közzétettük a vonatkozó beszámolási keretelvekkel összhangban.
7. Jelen nyilatkozat megtételének időpontjáig nem jutott tudomásunkra semmiféle olyan ügy vagy eset, amely jelentős hatással lehetne a 2024. december 31-én zárult üzleti évre vonatkozó pénzügyi kimutatásokra és az azokkal kapcsolatban közzétett információkra. Nincs ismeretünk olyan tényről, amely lényeges, kedvező vagy kedvezőtlen, változást idézett vagy idézhet elő az Alapítvány pénzügyi helyzetében vagy tevékenysége eredményében.
8. Az Alapítvány működésének fenntartására való képességünk megítélésénél **az orosz-ukrán háború** miatt kialakult helyzetet elemeztük, felmértük annak vállalkozásunkra eddigi és lehetséges hatásait, és arra a következtetésekre jutottunk, hogy várhatóan a következő 365 napban az Alapítvány működőképessége biztosított.

Alapítvány képviselőjének aláírása